《曾内相以绝句诗还予诗卷和其韵五首 其二》
宋代·洪刍

月旦平生精藻鉴，短章七字粲星罗。银钩虿尾争辉媚，岂减兰亭叙永和。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。